Aruna Sankaranarayanan
aruna.evam@gmail.com 2013
A helyi kulcson tárolt információk szinkronizálása a megfelelő távoli kulccsal.

# Kulcsok szinkronizálása

A kulcstartókon tárolt PGP-kulcsokat ajánlott rendszeresen szinkronizálni egy kulcskiszolgálóval. Ez teszi lehetővé a kulcskiszolgálón tárolt módosítások (mint például egy új aláírás) helyi kulcshoz való hozzáfűzését. Ehhez hasonlóan a kulcsok helyi példányán elvégzett saját módosításokat (például a lejárati idő megváltoztatását, vagy más kulcsának aláírását) követően is ajánlatos a kulcsok szinkronizálása. A kulcsok szinkronizálásához működő internetkapcsolat szükséges.

# Hogyan lehet kulcsot szinkronizálni?

Válassza ki a szinkronizálandó PGP-kulcsot.

Válassza a Távoli Kulcsok szinkronizálása és közzététele… pontját.

A kulcs szinkronizálásához válassza ki a TávoliKulcsok szinkronizálása és közzététele… menüpontot. A következő ablakban kattintson a Szinkronizálás gombra.

# Miért nem kattintható a Szinkronizálás gomb?

Kizárólag a kulcskiszolgálón már közzétett PGP-kulcsokat lehet szinkronizálni. Ha a Szinkronizálás gomb nem kattintható, ellenőrizze az illető kulcs közzétételét. Saját kulcsait a szinkronizálást megelőzően először közzé kell tenni.