Aruna Sankaranarayanan
aruna.evam@gmail.com 2013
Hashem Nasarat
hashem@riseup.net 2014
Saját, vagy a más emberekkel való kommunikációhoz használt kulcsok helyi másolatának törlése.

# Meglévő kulcs törlése

Ha valakivel már nincs kapcsolatban, akkor törölheti az illető GnuPG kulcsát a számítógépéről a Jelszavak és kulcsok segítségével. Saját kulcsot véglegesen is tud törölni, ha még nem tette közzé kulcskiszolgálón. A GnuPG kulcs törlése egyaránt törli a nyilvános és a személyes kulcsot.

# Kulcs törléséhez:

Válassza ki a kívánt kulcsot (szükség lehet a teljes lista megjelenítésére a NézetÖsszes megjelenítése kiválasztásával).

Kattintson a jobb egérgombbal a kiválasztott kulcsra, majd válassza ki a Törlés bejegyzést. A kulcs törlését a SzerkesztésTörlés menüponttal is elvégezheti.

A kulcskiszolgálón közzétett GnuPG kulcsot csak a helyileg tárolt GnuPG kulcstartón törölheti, mert a nyilvános kulcs egy másolata továbbra is megtalálható lesz a kulcskiszolgálón.

Ha törli a GnuPG kulcsát, akkor a személyes kulcs örökre elvesz. A nyilvános kulcs letöltése a kulcskiszolgálóról és ezzel az Önnek szánt üzenetek titkosítása továbbra is lehetséges, bár Ön képtelen lesz ezeket az üzeneteket elolvasni! Az ilyen kulcsok használatát a kulcs letöltése és visszavonása által előzheti meg. A visszavont kulcsot szinkronizálhatja a kulcskiszolgálóval, ezáltal megóvhat másokat a kulcs letöltésétől és használatától.

A megjelenő ablakban aktiválja a Megértettem, hogy ez a személyes kulcs véglegesen törlésre kerül jelölőnégyzetet, majd a befejezéshez kattintson a Törlés gombra.