Jim Campbell
jcampbell@gnome.org
Aruna Sankaranarayanan
aruna.evam@gmail.com
Használjon SSH-kulcsokat egy másik számítógépre való jelszó nélküli bejelentkezéshez.

# Kapcsolódás más számítógépekhez

A Jelszavak és kulcsok alkalmazással SSH-kulcsait telepítheti olyan távoli számítógépekre, amelyek SSH-kiszolgálót futtatnak. SSH-kulcsát már annak létrehozásakor is beállíthatja távoli bejelentkezéshez.

Kattintson a jobb egérgombbal az SSH-kulcsra, és válassza az SSH-kulcs beállítása… bejegyzést.

A megjelenő ablakban a Kiszolgáló címe mezőbe írja be a távoli gép nevét, amelyre SSH segítségével szokott bejelentkezni, a bejelentkezési nevét az arra megfelelő mezőbe, majd kattintson a Beállítás gombra.

Az alkalmazás megpróbál csatlakozni a Kiszolgáló címéhez, a megadott Bejelentkezési név segítségével. Ha bármilyen gond adódik a távoli számítógép elérésével, egy felugró ablak tájékoztatja a problémáról, és újból próbálkozhat. Bizonyosodjon meg arról, hogy rendelkezik működő internetkapcsolattal, és hogy a távoli számítógép elérhető.

Ha sikerült kapcsolódni a távoli számítógéphez, egy ablak bekéri a bejelentkezéshez szükséges Jelszót. Adja meg jelszavát, majd kattintson az OK gombra.

Ezt követően a biztonságos parancsértelmezőt (SSH) használva jelszó nélkül is bejelentkezhet a távoli számítógépre.