Aruna Sankaranarayanan
aruna.evam@gmail.com 2013
Ha megbízik egy kulcsban, akkor aláírhatja azt.

# Kulcsok aláírása

Bizalma és a kulcs eredetiségéért való jótállása jeleként aláírhatja a kulcsot. Egy személy kulcsát csak akkor szabad aláírni, ha összehasonlította a felhasználói azonosítót a személyazonosság egy hiteles forrásával, például személyi igazolvánnyal, útlevéllel, jogosítvánnyal, vagy egyéb hasonló dokumentummal. Megegyezés esetén a kulcs megbízhatónak nyilvánítható.

# Kulcs aláírásához:

Importálja az aláírásra szánt távoli kulcsot, vagy az azt tartalmazó kulcsfájlt a Jelszavak és kulcsok alkalmazásba.

Válassza ki a GnuPG kulcsok listából az importált kulcsot.

Kattintson a jobb egérgombbal a kulcsra, majd válassza a Tulajdonságok menüpontot, a következő ablakban pedig a Megbízhatóság fület.

Kattintson a Kulcs aláírása gombra.

A kulcs hitelességi vizsgálata függvényében válasszon a rendelkezésre álló lehetőségek közül: Egyáltalán nem, Szokásos módon vagy Nagyon alaposan.

A jelölőnégyzetek lehetőséget adnak az aláírás egy későbbi időpontban való visszavonására, és az aláírás közzétételére.

Ha több személyes PGP kulccsal rendelkezik, válassza ki a megfelelő kulcsot az Aláíró melletti listából az ablak alján.

A befejezéshez kattintson az Aláírás gombra.

# Aláírhatom a saját kulcsaimat is?

Minden újonnan készített GnuPG kulcs automatikusan hordozza az Ön aláírását. Ez vonatkozik az összes GnuPG kulccsal létrehozott részkulcsra is.