Aruna Sankaranarayanan
aruna.evam@gmail.com 2013
Az ujjlenyomat minden egyes kulcs egyedi azonosítója, amit gyakran a kulcs tulajdonosának az ellenőrzésére szoktak használni

# Mit jelent a kulcs ujjlenyomata?

Egy kulcs ujjlenyomata a kulcs azonosításához használt betűk és számok egyedi sorozata. Az emberek ujjlenyomatához hasonlóan nem létezik két azonos ujjlenyomattal rendelkező kulcs. Egy bizonyos kulcs azonosításának legjobb módszere az ujjlenyomat ellenőrzése.

Egy kulcs többféle tulajdonsággal rendelkezik, mint pl. a kulcs tulajdonosának neve és e-mail címe, a kulcs típusa, vagy a kulcs lejárati ideje. Ha egy nyilvános kulcs keresése több, azonos tulajdonságokkal rendelkező kulcsot eredményez, az Ön által keresett kulcsot kizárólag az ujjlenyomatok összehasonlításával lehet azonosítani.

Egy távoli gépre SSH segítségével való bejelentkezés során is a kulcs ujjlenyomata kerül ellenőrzésre. Egy PGP kulcs aláírásakor mindig ellenőriznie kell a kulcs ujjlenyomatát és a kulcs tulajdonosának az azonosságát annak érdekében, hogy a helyes kulcsot írja alá.

# Ujjlenyomatok a Jelszavak és kulcsok alkalmazásban.

A Jelszavak és kulcsok alkalmazásban egy kulcs ujjlenyomatát az adott kulcs tulajdonságai között tekintheti meg.

## Egy kulcs ujjlenyomatának ellenőrzéséhez:

Válassza ki a GnuPG kulcsok bejegyzést a bal oldali sávból.

Válassza ki a PGP-kulcsot a listából.

Kattintson a jobb egérgombbal a kulcsra, majd válassza a Tulajdonságok menüpontot.

A megjelenő ablakban válassza a Részletek lapot.

A kulcs ujjlenyomatát a bal oldalon tekintheti meg.