Aruna Sankaranarayanan
aruna.evam@gmail.com 2013
Kulcsai lejárati idejének előbbre hozatala vagy elhalasztása.

# Kulcsai lejárati idejének megváltoztatása

Ha egy PGP-kulcs érvényességét veszítette, de továbbra is szeretné használni, akkor megváltoztathatja a lejárati határidőt. Ezt a határidőt úgy is megváltoztathatja, hogy a kulcs hamarabb lejárjon, mint az eredetileg be lett állítva.

# PGP-kulcs lejárati idejének megváltoztatásához:

Válassza ki a PGP-kulcsot a listából.

Kattintson a jobb egérgombbal a kijelölt kulcsra, és válassza ki a Tulajdonságok menüpontot.

A megjelenő ablakban válassza a Részletek lapot.

A fő kulcs lejárati idejének megváltoztatásához kattintson a kis naptárt ábrázoló gombra a Lejár bejegyzés mellett, az ablak jobb oldalán. Ezt követően a naptár segítségével kiválaszthatja az új lejárati határidőt.

Egy részkulcs lejárati idejének megváltoztatásához bontsa ki a Részkulcsok panelt, majd válassza ki a listából a kívánt részkulcsot. Kattintson a Lejárat gombra a panel bal oldalán, és határozza meg az új lejárati időt.

Ha egy közzétett kulcs lejárati idejét megváltoztatja, akkor a változtatások végrehajtása után a kulcsot szinkronizálnia kell a kulcskiszolgálóval.