Jim Campbell
jwcampbell@gmail.com 2013
Aruna Sankaranarayanan
aruna.evam@gmail.com 2013
Hashem Nasarat
hashem@riseup.net 2014
E-mail aláírására és titkosítására használt GnuPG kulcsok létrehozása és használata.

# PGP-kulcsok létrehozása

Új PGP-kulcs létrehozásához:

Kattintson a FájlÚj… menüpontra.

Válassza ki a listából a PGP-kulcs bejegyzést, majd kattintson a Folytatás gombra.

Írja be a nevét a Teljes név mezőbe.

Ha kívánja, megadhatja az e-mail címét és a kulcsot leíró információkat is.

Kattintson a Létrehozás gombra.

A Jelszó ablakban adja meg a kulcs jelszavát, majd ismételje ezt meg a megerősítéséhez.

A befejezéshez kattintson az OK gombra.

A Jelszavak és kulcsok alkalmazásnak időre van szüksége a kulcs létrehozásához. Amíg tart ez a folyamat, mozgassa az egeret, használja a billentyűzetet, vagy böngésszen a világhálón. Ez támogatja a Jelszavak és kulcsok alkalmazást egy valóban véletlenszerű kulcs létrehozásában. A kulcs a GnuPG kulcsok listában jelenik meg.

A GnuPG kulcshoz tartozó Teljes név, E-mail cím és Megjegyzés tulajdonságok alkotják a kulcs felhasználói azonosítóját.

# PGP-kulcs speciális beállításai

Nyissa ki a Speciális kulcsbeállítások sávot, ahol beállíthatja a kulcs típusát, erősségét és a lejárat dátumát.

## Kulcs típusa

Igény szerint csak aláírásra vagy aláírásra és titkosításra egyaránt használható kulcsokat hozhat létre. Az RSA és DSA-Elgamal algoritmusok egyaránt biztonságos kulcsokat hoznak létre.

## Kulcs erőssége

Egy kulcs erőssége a kulcs bitekben megadott mérete alapján állapítható meg. Az erős kulcsok feltörése bonyolult és időigényes, bár ezek lelassítják az aláírás és a titkosítás folyamatát. A kulcs erősségét a Jelszavak és kulcsok alkalmazásban a kívánt használati időtartam függvényében határozza meg. Egy kisebb kulcs rövidtávú felhasználásra lehet alkalmas, míg a nagyobb kulcsok hosszú távra is megfelelők.

## Lejárati idő

Amikor egy kulcs érvényessége lejár, akkor alkalmatlanná válik bizonyos funkciók betöltésére. A Jelszavak és kulcsok alkalmazásban készíthető olyan kulcs, ami Soha nem jár le, de rögzített lejárati idő is beállítható.

Érdemes minden kulcsot lejárati idővel ellátni arra az esetre, ha elvesztené a kulcsát. Még ha a kulcsa le is jár, lehetőség van későbbi lejárati idő beállítására.