Aruna Sankaranarayanan
aruna.evam@gmail.com 2013
Το δακτυλικό αποτύπωμα κλειδιού είναι ένα μοναδικό αναγνωριστικό για κάθε κλειδί, που χρησιμοποιείται συχνά για να επιβεβαιώσει την ιδιοκτησία ενός κλειδιού
Ελληνική μεταφραστική ομάδα του GNOME
team@gnome.gr 2014
Δημήτρης Σπίγγος
dmtrs32@gmail.com 2014, 2015

# Τι είναι το δακτυλικό αποτύπωμα κλειδιού;

Το δακτυλικό αποτύπωμα ενός κλειδιού είναι μια μοναδική σειρά γραμμάτων και αριθμών που χρησιμοποιούνται για να αναγνωρίσουν το κλειδί. Ακριβώς όπως τα δακτυλικά αποτυπώματα δύο διαφορετικών ατόμων, τα δακτυλικά αποτυπώματα δυο διαφορετικών κλειδιών δεν μπορούν να είναι ποτέ ταυτόσημα. Το δακτυλικό αποτύπωμα είναι ο βέλτιστος τρόπος αναγνώρισης ενός συγκεκριμένου κλειδιού.

Ένα κλειδί έχει αρκετές ιδιότητες όπως το όνομα και η ηλεκτρονική διεύθυνση του κατόχου του κλειδιού, τον τύπο του κλειδιού, την ημερομηνία λήξης του κλειδιού κ.ο.κ. Όταν αναζητάτε ένα δημόσιο κλειδί και βρείτε πολλά κλειδιά με τις ίδιες ιδιότητες, ο μόνος τρόπος να αναγνωρίσετε το κλειδί που ψάχνετε είναι να συγκρίνετε τα δακτυλικά αποτυπώματα των δύο κλειδιών με το δακτυλικό αποτύπωμα του κλειδιού που ζητάτε.

Είναι το δακτυλικό αποτύπωμα ενός κλειδιού που επιβεβαιώνεται όταν προσπαθείτε να συνδεθείτε με έναν απομακρυσμένο υπολογιστή χρησιμοποιώντας το SSH. Ενώ υπογράφετε ένα κλειδί PGP, πρέπει να ελέγχετε πάντα το δακτυλικό αποτύπωμα του κλειδιού και να επιβεβαιώνετε την ταυτότητα του κατόχου του κλειδιού για να εξασφαλίσετε ότι υπογράφετε το σωστό κλειδί.

# Τα δακτυλικά αποτυπώματα στο Κωδικοί πρόσβασης και κλειδιά

Μπορείτε να κοιτάξετε στο δακτυλικό αποτύπωμα ενός κλειδιού στο Κωδικοί πρόσβασης και κλειδιά ελέγχοντας τις ιδιότητες του κλειδιού.

## Για να ελέγξετε το δακτυλικό αποτύπωμα ενός κλειδιού:

Επιλέξτε κλειδιά GnuPG από το αριστερό πλευρικό παράθυρο.

Επιλέξτε το κλειδί PGP από τον κατάλογο.

Κάντε δεξί κλικ το κλειδί και επιλέξτε ιδιότητες.

Στον νέο διάλογο, επιλέξτε την καρτέλα λεπτομέρειες.

Μπορείτε να δείτε το δακτυλικό αποτύπωμα του κλειδιού στα αριστερά.