Jim Campbell
jwcampbell@gmail.com 2013
Aruna Sankaranarayanan
aruna.evam@gmail.com 2013
Hashem Nasarat
hashem@riseup.net 2014
Δημιουργήστε και χρησιμοποιήστε κλειδιά GnuPG για να κρυπτογραφήσετε και να υπογράψετε μηνύματα.
Ελληνική μεταφραστική ομάδα του GNOME
team@gnome.gr 2014
Δημήτρης Σπίγγος
dmtrs32@gmail.com 2014, 2015

# Δημιουργία κλειδιών PGP

Για να κάνετε ένα νέο κλειδί PGP:

Επιλέξτε ΑρχείοΝέο….

Επιλέξτε Κλειδί PGP από τον κατάλογο και πατήστε Συνέχεια.

Εισάγετε το πλήρες όνομά σας στο πεδίο Πλήρες όνομα.

Προαιρετικά, προσθέστε τη διεύθυνση αλληλογραφίας και ένα σχόλιο περιγραφής του κλειδιού.

Πατήστε Δημιουργία.

Στον διάλογο κωδικού πρόσβασης, εισάγετε έναν κωδικό πρόσβασης για το κλειδί. Ξαναπληκτρολογήστε τον κωδικό πρόσβασης για να επιβεβαιώσετε την επιλογή σας.

Πατήστε Εντάξει για να τελειώσετε.

Το Κωδικοί πρόσβασης και κλειδιά θα πάρει κάποιο χρόνο για να δημιουργήσει το κλειδί σας. Ενώ δημιουργείτε το κλειδί σας, μετακινήστε το ποντίκι σας ολόγυρα, πατήστε μερικά κλειδιά στο πληκτρολόγιό σας ή περιηγηθείτε στον ιστό. Αυτό θα βοηθήσει το Κωδικοί πρόσβασης και κλειδιά να δημιουργήσει ένα πραγματικά τυχαίο κλειδί. Το κλειδί θα καταχωριστεί στο Κλειδιά GnuPG.

Οι λεπτομέρειες πλήρες όνομα, Διεύθυνση αλληλογραφίας και Σχόλιο του κλειδιού GnuPG λέγονται αναγνωριστικό χρήστη του κλειδιού.

# Προχωρημένες επιλογές κλειδιού PGP

Επεκτείνετε το φάτνωμα προχωρημένες επιλογές κλειδιού για να επιλέξετε προσαρμοσμένες τιμές για τον τύπο κλειδιού, την ισχύ του κλειδιού και την ημερομηνία λήξης του κλειδιού.

## Τύπος κλειδιού

Ανάλογα με τις ανάγκες σας, δημιουργήστε κλειδιά που μπορούν να χρησιμοποιηθούν μόνο για υπογραφή ή και για κρυπτογράφηση και υπογραφή. Οι αλγόριθμοι RSA και DSA-Elgamal δημιουργούν εξίσου ασφαλή κλειδιά.

## Ισχύς κλειδιού

Η ισχύς του κλειδιού μετριέται όσον αφορά το μέγεθος του κλειδιού σε bit. Είναι δύσκολο και περισσότερο χρονοβόρο να σπάσετε ένα ισχυρό κλειδί, αλλά τα ισχυρά κλειδιά θα επιβραδύνουν την διεργασία κρυπτογράφησης και υπογραφής. Θα πρέπει να επιλέξετε την ισχύ του κλειδιού σας στο Κωδικοί πρόσβασης και κλειδιά ανάλογα με τη συχνότητα χρήσης του κλειδιού. Ένα μικρό κλειδί είναι επαρκές για βραχυπρόθεσμη χρήση, ενώ ένα μεγάλο κλειδί είναι πιο κατάλληλο για μακροπρόθεσμη χρήση.

## Ημερομηνία λήξης

Όταν ένα κλειδί λήγει, συγκεκριμένες ενέργειες δεν δουλεύουν πια. Στο Κωδικοί πρόσβασης και κλειδιά, μπορείτε ή να ορίσετε το κλειδί σας σε Χωρίς λήξη, ή να επιλέξετε μια ημερομηνία λήξης και χρόνου για αυτό.

Συνιστάται να ορίσετε μια ημερομηνία λήξης για την περίπτωση που χάσετε πρόσβαση στο κλειδί. Ακόμα κι αν το κλειδί σας λήξει, μπορείτε να αλλάξετε τη λήξη σε μια μεταγενέστερη ημερομηνία.