Aruna Sankaranarayanan
aruna.evam@gmail.com 2013
Felhasználásra kerülő alapvető kifejezések listája.

# Szószedet

A Jelszavak és kulcsok alkalmazás a fájlok és a kommunikáció védelmére használt azonosítók létrehozását és kezelését támogatja. A jelen súgó használata során többek között a következő kifejezésekkel fog találkozni:

# Titkosítás

A titkosítás következtében a fontos fájlok és adatok a címzetten kívül, mindenki más számára olvashatatlanná, vagyis számok és betűk összekevert halmazává válnak. A titkosítást a védett fájl küldője végzi el, vagy védett kommunikációban üzenet küldésével is megvalósulhat.

# Algoritmus

Az algoritmus az adatai titkosítására és visszafejtésére alkalmas lépések sorozata.

# Visszafejtés

A visszafejtés az eredeti szöveg titkosított üzenetből vagy fájlból való visszanyerésének folyamata. Ezt a védett fájl vagy kommunikáció címzettje végzi el. A titkosított üzenetek visszafejtés nélkül érthetetlenek.

# Egyszerű szöveg

Minden nem titkosított, ezért az azt elérni képes minden felhasználó által elolvasható adatot vagy fájlt egyszerű szövegnek nevezünk.

# Kulcs

A kulcs a fájlok és a kommunikáció titkosítására és visszafejtésére használható. A kulcs használható egy távoli számítógépre való bejelentkezésre is. A különböző típusú kulcsok közé tartoznak például a PGP-kulcsok és az SSH-kulcsok.

# Kulcstartó

A kulcstartó jelszavak vagy kulcsok gyűjteménye.