Aruna
aruna.evam@gmail.com 2013
Ha valakinek egy sürgős, titkosított üzenetet szeretne küldeni, de nem rendelkezik az illető személy kulcsával, akkor letöltheti azt egy távoli kulcskiszolgálóról.

# Távoli kulcsok letöltése

Kapcsolatai nyilvános GnuPG kulcsát az interneten keresztül beszerezheti és a Jelszavak és kulcsok alkalmazásban tárolhatja.

# Távoli kulcsok letöltéséhez:

Válassza ki a Távoli Távoli kulcsok keresése… menüpontot.

A megjelenő mezőbe írja be a kívánt kulcs információit. A kulcs azonosítója vagy a tulajdonos e-mail címe pontosabb eredményekhez vezet, mint a kulcstulajdonos nevének megadása.

Kattintson a Keresés gombra.

A keresési eredmények listájából válassza ki az importálandó kulcsot, jobb egérgombbal kattintson rá, majd válassza ki az Importálás menüpontot. Alternatív megoldásként a kulcs kijelölését követően az ablak tetején megjelenő Importálás gombot is használhatja.

Az importált kulcs a GnuPG kulcsok kulcstartón jelenik meg.

Ha a letöltött kulcs nem látható, akkor válassza a Nézet Összes megjelenítése menüpontot.

Ha a kulcs importálását megelőzően további információra van szüksége, akkor kattintson az ablak tetején található Tulajdonságok gombra. Az információk megtekintéséhez a jobb egérgombbal is rákattinthat a kulcsra, majd kiválaszthatja a Tulajdonságok menüpontot. A megjelenő ablakban különböző információk, mint például a kulcs azonosítója, a kulcs ujjlenyomata, a megbízhatóság szintje, vagy a tulajdonos neve olvashatók.