Aruna Sankaranarayanan
aruna.evam@gmail.com 2013
Ένας κατάλογος των βασικών χρησιμοποιούμενων όρων.
Ελληνική μεταφραστική ομάδα του GNOME
team@gnome.gr 2014
Δημήτρης Σπίγγος
dmtrs32@gmail.com 2014, 2015

# Γλωσσάρι

Το κωδικοί πρόσβασης και κλειδιά σας βοηθούν να δημιουργήσετε και να διαχειριστείτε διακριτικά που μπορούν να χρησιμοποιηθούν για να προστατεύσετε τα αρχεία σας και την επικοινωνία σας. Ιδού μερικοί βασικοί όροι που θα συναντήσετε ενώ διαβάζετε αυτή τη βοήθεια:

# Κρυπτογράφηση

Κρυπτογράφηση είναι η διεργασία που κάνει τα σημαντικά σας αρχεία και δεδομένα μη αναγνώσιμα σε οποιονδήποτε εκτός από τον προοριζόμενο αποδέκτη. Όταν κρυπτογραφείτε τα δεδομένα σας, γίνονται μια κωδικοποιημένη σειρά αριθμών και γραμμάτων. Η κρυπτογράφηση γίνεται από κάποιον που στέλνει ένα προστατευμένο αρχείο ή ένα μήνυμα σε μια προστατευμένη συνομιλία.

# Αλγόριθμος

Ένας αλγόριθμος είναι μια σειρά βημάτων που χρησιμοποιούνται για κρυπτογράφηση ή αποκρυπτογράφηση των δεδομένων σας.

# Αποκρυπτογράφηση

Αποκρυπτογράφηση είναι η διεργασία ανάκτησης του αρχικού κειμένου από το κρυπτογραφημένο μήνυμα ή αρχείο. Γίνεται από τον δέκτη του προστατευμένου αρχείου ή της επικοινωνίας. Τα κρυπτογραφημένα μηνύματα δεν μπορούν να γίνουν κατανοητά χωρίς προηγούμενη αποκρυπτογράφησή τους.

# Απλό κείμενο

Κάθε δεδομένο ή αρχείο που δεν είναι κρυπτογραφημένο και μπορεί συνεπώς να διαβαστεί από οποιονδήποτε που μπορεί να το προσπελάσει, λέγεται απλό κείμενο.

# Κλειδί

Ένα κλειδί χρησιμοποιείται για κρυπτογράφηση και αποκρυπτογράφηση αρχείων και επικοινωνιών. Ένα κλειδί μπορεί επίσης να χρησιμοποιηθεί για να συνδεθεί με έναν απομακρυσμένο υπολογιστή. Κάποιοι τύποι κλειδιών είναι κλειδιά PGP και κλειδιά SSH.

# Κλειδοθήκη

Μια κλειδοθήκη είναι μια συλλογή κωδικών πρόσβασης ή κλειδιών.